એક વર્ષમાં યીલ્ડ એક ટકા વધીને ૮ ટકા થઈ છે, પણ સૂચિત ગાળામાં કંપનીના ભંડોળની પડતર વધીને ૮.૫ ટકા થઈ છે. જોકે, તેનું નેટ ઇન્ટરેસ્ટ માર્જિન ૩.૪૪ ટકાના સ્તરે રહ્યું છે. ૧૦ વર્ષની મુદતના બેન્ચમાર્ક બોન્ડની યીલ્ડ શુક્રવારે ૮.૦૮ ટકા હતી. ઉલ્લેખનીય છે કે, ડીએસપી બ્લેકરોક મ્યુ ફંડે ટૂંકા ગાળામાં DHFLના NCDs વેચવાનો પ્રયાસ કર્યો અને એ વખતે IL&FSના ડિફોલ્ટને કારણે બજારનું સેન્ટિમેન્ટ ખરાબ હતું. એટલે ખરીદદારો માત્ર ૧૧ ટકાની યીલ્ડ પર જ બોન્ડ લેવા તૈયાર થયા. તેને લીધે DHFLનો શેર શુક્રવારે ૪૨ ટકા ગગડી ગયો હતો. એન્ટિક બ્રોકિંગના એનાલિસ્ટ દિગંત હરિયાએ જણાવ્યું હતું કે, “કોમર્શિયલ પેપરનો ઇશ્યૂ પડતો મુકાવાથી તેમજ સેકંડરી માર્કેટમાં ૧૧ ટકાની યીલ્ડ પર બોન્ડના વેચાણનું કેટલાક બજારવર્તુળોએ ખોટું અર્થઘટન કર્યું.” તેમણે વધુમાં જણાવ્યું હતું કે, “IL&FSના ડિફોલ્ટને કારણે બજારમાં ઊથલપાથલ થઈ છે. ડેટ માર્કેટમાં રોકાણકારોની ધારણા કટોકટી ઊભી કરી શકે અને વાસ્તવમાં એ કટોકટી હોય જ નહીં તેવું બની શકે છે.